《八章 其七 小姑钗》
明代·郭之奇

矻矻中阿，独立无颇。出水峨峨，其仪孔多。追嗣流光，以琢以磨。

其被草木，鬒发斜拖。皇皇翠碧，离陆相和。胡帝胡天，此山此河。

人亦有言，姑钗则那。虽则姑钗，未可婆娑。匪春不黛，匪秋不波。

匪云不艳，匪雨不酡。行朝行暮，亦莫敢过。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。